
E L Ő T E R J E S Z T É S

Sülysáp Város Önkormányzata Képviselő-testületének

2018. február 22-én tartandó munkaterv szerinti ülésére

2. napirendhez

Tárgy: Beszámoló a Wass Albert Művelődési Központ és Könyvtár 2017. évi tevékenységéről
Tisztelt Képviselő-testület!

Intézményeink évente beszámolnak a Képviselő-testületnek munkájukról. Munkatervünk szerint a februári ülésen a Wass Albert Művelődési Központ és Könyvtár beszámolója van soron. 

Kérem a tisztelt Képviselő-testületet, hogy az előterjesztést megtárgyalni és elfogadni szíveskedjen.

…/2018. (II. 22.) ÖKT határozati javaslat
Sülysáp Város Önkormányzatának Képviselő-testülete a Wass Albert Művelődési Központ 2017. évi tevékenységéről szóló beszámolót – megköszönve az intézmény elmúlt évi munkáját – elfogadja. 

Határidő: azonnal

Felelős: intézményvezető
Sülysáp, 2018. február 15.


Horinka László s.k.


polgármester

Wass Albert Művelődési Központ és Könyvtár

Beszámoló

2017
Megvalósult programok, események

2017.01.07.  Barátság Nyugdíjas Klub - Pótszilveszter

2017.01.18. Anima Musicae „kakaó koncert” az iskolásoknak

2017.01.20. Ulti Klub – alakuló est

2017.01.21. Magyar Kultúra Napja – Sas Dániel és Sas Zoltán fellépése 

2017.02.01. Kadencia Zeneiskola – Vizsgakoncert 

2017.02.02. Kadencia Zeneiskola – Vizsgakoncert 

2017.02.03. Móra Ferenc Ált. Isk. – Farsang

2017.02.04. Könyves Kálmán emléktúra

2017.02.12. Juhász Roland – szurkolói találkozó

2017.02.17. Alma koncert

2017.02.17. Anima a Zeneakadémián

2017.02.18. Kemencés disznótor

2017.02.22. Móra Ferenc Ált. Isk.– Népdaléneklési verseny

2017.02.23. A Kincses Kultúrovoda cím átadó ünnepsége Budapesten
2017.02.25. Kommunizmus áldozatainak emléknap

2017.02.25. Szt. Andrea borkóstoló

2017.02.27. Térségi védőnői konferencia

2017.03.02. MESZ – „Menjünk együtt színházba”

2017.03.10. Móra Ferenc Ált. Isk. – Próba, nemzeti ünnep

2017.03.11. Régiós ökölvívó program a sportcsarnokban (Eszközök, székek, stb. biztosítása, kiadása, szállításának a koordinálása) 

2017.03.13. A Móra Ferenc Ált. Isk. – Próba, nemzeti ünnep

2017.03.16. Munkavédelmi oktatás

2017.03.16. Mesés Óvónők – próba

2017.03.21. Szent István Általános Iskola diákjai a Kapás Gyűjteményben

2017.03.14. Nemzeti ünnep – A Móra Ferenc Ált. Isk. és a Csicsergő Óvoda pedagógusainak a műsora

2017.03.21. TTA körzeti mezei futó bajnokság (Magdolna Rendezvényház)

2017.03.23. Mesés Óvónők – próba

2017.03.28. Mesés Óvónők – próba

2017.03.29. Mesés Óvónők – próba

2017.03.30. TTA Mezei futó diákolimpia Tápiószecsőn – hangosítás

2017.04.01. Csicsergő nap 

2017.04.03. Rendőrségi baleset megelőzési előadás a nyugdíjasok számára

2017.04.05. Showder Klub

2017.04.05. Sülysápi átvonulás

2017.04.07. Kárpátia koncert

2017.04.11. Vizi Közmű - fórum

2017.04.25. Pest megyei népdaléneklési verseny Tápiószentmártonban (A sülysápi gyerekek kísérése, fotózás, Terék József programjának segítése)
2017.04.27. Mesés Óvónők tápiószecsői előadásának segítése, szállítása, hangosítása, díszletezése

2017.04.29. Pávakör – Tavaszi bál

2017.05.08. Közmeghallgatás

2017.05.01. Majális

2017.05.09. Ovis majális

2017.05.11. -14. QB Party

2017.05.14. Sülysápi Futónap 

2017.05.20-21. Tárogató fesztivál Tápiószelén – Terék József programjának segítése, fotózása

2017.05.23. Mórás Ki mit tud?

2017.05.24. Színházjárat Budapestre - A testőr

2017.05.25. Véradás

2017.05.25. Nagy Jusztina térségi emlék-rajzverseny – díjkiosztó ünnepség

2017.05.27. Barátság Tavaszi bál

2017.05.31. Kadencia vizsgakoncert - zongora

2017.06.01. Német gyerekek a Kapás Udvarban

2017.06.03. Tápiómenti Maraton – Rajt, nevezés, versenyközpont 

2017.06.03. TTK Pünkösdi túra

2017.06.04. Nemzeti összetartozás napja

2017.06.07. Helyismereti döntő a volt Főgáz épületben

2017.06.09. Ballagási ünnepségek hangosítása az óvodákban

2017.06.10. Gyereknap

2017.06.15. Mórás diákok a Kapás Udavarban

2017.06.16. Hagymácska - Úri Pofon Színtársula

2017.06.21. Anima Musicae – Kisboldogasszony-templom

2017.06.26. ÖSE Közéleti est – Keresztény üldözés. Szír papok Irakból

2017.06.29. CD-felvétel Törökbálinton Terék Józseffel és a sülysápi népdalokat éneklő gyerekekkel

2017.07.24. Véradás

2017.08.12. Esküvő

2017.08.19. Városnap

2017.08.20. Szent István nap

2017.09.02. Térségi nyugdíjas találkozó

2017.09.09. Tápiófeszt – Sülysápi kiállítás, vendéglátás

2017.09.16. Vallási program – Hit Gy.

2017.09.23. Pávakör – Szüreti bál

2017.09.24. Pest megyei Kodály-CD -Terék József lemezbemutató koncertjének a fotózása Szigetszentmiklóson

2017.09.30. Sülysápi szüreti mulatság és gazdanap

2017.10.01. Idősek világnapja

2017.10.07. Patrona Hungariae Katolikus Iskolaközpont tanulónak vendéglátása a Kapás Udvarban
2017.10.08. Színházjárat 3.

2017.10.14. Tápiómenti gyermek-népdalok - Gyermek- és ifjú tehetségek CD bemutató koncertje

2017.10.15. Budapest környéki baptista egyházak ünnepi programja

2017.10.16. A WAMKK részbeni falújításnak a kezdete, az épület kipakolása

2017.10.17. A sülysápi tagokkal is felálló Holdonmacska zenekar nagysikerű koncertje (több mint ötszáz gyermeknek) a nagykátai művelődési központban

2017.10.23. Nemzeti ünnep

2017.10.25. Pest megyei iskolabörze

2017.11.07. A felújítás vége – takarítás, pakolás

2017.11.10. Showder Klub

2017.11.14. Fabula Bábszínház az óvodásoknak – „Kincses kultúróvoda” 

2017.11.23. Véradás
2017.11.24. Zsinórlabda bemutató a sportcsarnokban

2017.11.29. Nagy Jusztina emlék-rajzverseny

2017.11.30. Sülysápi néprajzi hagyaték szállítása a Fő út 70-ből a Kapás Gyűjteménybe

2017.12.02. Téli túra Seprős Viktor és Pálinkásné Petik Éva szervezésében

2017.12.03. Mikulás Futás TTA

2017.12.04. A WAMKK és a Szotyola zenekar Mikulás-járata az óvodákban 

2017.12.06. A Szotyola zenekar nagysikerű fellépése Jászfényszaruban 

2017.12.06. Holdfű Színház Mikulás napi ajándék előadása a sülysápi iskolások számára 

2017.12.16. Anima Musicae - Koncertjárat a MOM Kulturális Központba

2017.12.16. Az Úri Pofon Színtársulat ajándék előadása 

2017.12.17. Városi Advent 

2017.12.19-21. Móra Ferenc Ált. Isk. karácsonyi műsor próbái

2017.12.22. Móra Ferenc Ált. Isk. karácsonyi műsor
A Wass Albert Művelődési Központ és Könyvtár 2017-ben közel 100 kulturális, közösségi, (jótékonysági, politikai, egészségmegőrző, foglalkoztatási, stb.) programot, eseményt, rendezvényt valósított meg, fogadott be és/vagy segítette azok lebonyolítását. Ezek között több olyan program is megvalósult, amelyek jelentős, sok esetben magas kulturális és vagy közösségi értékkel, a Tápiómente egészén is pozitív hírértékkel bírtak, 
A Wass Albert Művelődési Központ és Könyvtár néhány alkalommal más települések programjain is közreműködő partnerként vállal szerepet. Ezen programok szervezői, fellépői viszontsegítik intézményünk sülysápi programjainak megvalósítását, lebonyolítását, népszerűsítést, közönségszervezését.
Évről évre keressük az éves programok közé beilleszthető új programokat is. 2017-ben a Kastélykerti majális, a gazdanap, az idősek világnapja is ezek közé tartozott. 
1. A WAMKK partneri együttműködésének eredményei  

Kiemelt együttműködés, hosszú távú partneri kapcsolat a Csicsergő Óvodával Móra és a Ferenc Általános Iskolával 

A gyerekek bevonása az iskolán kívüli közművelődési programokba, vagy az iskolán kívüli közművelődési intézmények, szereplők megjelenése az iskolai programok keretében minden településen alapvető célként kell megfogalmazni. Ennek az elvárásnak a teljesítését joggal várja el Sülysáp Város Önkormányzata, Képviselő-testülete is Wass Albert Művelődési Központ és Könyvtártól.

Idén ballagnak az általános iskolából azok a gyerekek, akik sülysápi óvodásként kezdve, iskolásként folytatva, évente 10-15, vagy ennél is több alkalommal jártak a Wass Albert Művelődési Központ és Könyvtárban, vettek részt az iskola és az óvoda közös szervezésű programján! A mai 13-14 éves sülysápi diák már legalább százszor járt a WAMKK-ban, és számtalan értékes, korának megfelelő, nagyon sokszor ingyenes programon vett részt!


Nem csak az ovisok szülei, de minden sülysápi joggal lehet büszke arra, hogy a sülysápi Csicsergő Óvoda elnyerte a Kincses Kultúróvoda 2017 címet. 
„Az Emberi Erőforrások Minisztériuma Kultúráért Felelős Államtitkársága és Oktatásért Felelős Államtitkársága 2016 októberében második alkalommal hirdette meg a Kincses Kultúróvodapályázatot, melynek célja, hogy az óvodai és a kulturális intézményrendszer együttműködését erősítse, illetve elősegítse, hogy a kulturális tartalmak minél sokrétűbben épüljenek be az óvodák helyi pedagógiai programjába, és ebből adódóan az óvodák egyre tudatosabban vegyék igénybe a kulturális intézmények küldetéséből fakadó, nevelést segítő programokat.”

A nívódíj értékű elismerést az ország összes, több ezer óvodája közül összesen 12-en kaphatják meg egy-egy évben! 
Dr. Hoppál Péter államtitkár ünnepélyes keretek között a minisztérium dísztermében adta át Bálint Sándorné óvodavezetőnek az elismerést, amelynek elnyeréséhez a Szabóné Selmeci Marianna óvodavezető-helyettes által elkészített tartalmas és színvonalas pályázati munkára is szükség volt.

E pályázat azt a több éves sülysápi óvodapedagógia tevékenységet foglalja össze, amelyben kiemelt helyet kap a hagyományőrzés, a népi kultúra ápolása és a város kulturális életébe való bekapcsolódás, a közművelődési intézménnyel való tudatos, tervezett, sokoldalú együttműködés.

A Csicsergő napok, a városi rendezvényeken rendszeresen szerepet vállaló Csicsergő Kórus, az államtitkár úr által is külön kiemelt, országosan is egyedülálló Mesés Óvónők Színtársulat, a Kapás Udvarban megszervezett egész napos hagyományőrző programok, a művelődési központ gyermekműsorainak látogatása olyan elemei a sülysápi Csicsergő Óvoda tevékenységének, amelyekkel méltán érdemelték ki ezt a nagyon jelentős elismerést!

A magam és kollégáim nevében is hálás vagyok a sülysápi óvoda pedagógusainak, munkatársainak, hogy együttműködésükkel, ötleteikkel, közös programjainkkal, ügyeinkkel segítik a Wass Albert Művelődési Központ munkáját is!

2017-ben minimum 18-20 alkalommal került sor együttműködésre a Móra Ferenc Általános Iskolával. 
Az intézmény vezetőjével, Hidvégi Melindával, az intézményvezető-helyettessel, Balog Mónikával kiváló szakmai kapcsolatot alakítottunk ki az elmúlt esztendőkben. A népdaléneklési verseny, az iskolabörze, a katonai hagyományőrző program, a Kapás Gyűjtemény látogatása, a Kapás Udvarban lebonyolított egész napos rendezvények, a közösen ünnepelt nemzeti ünnepek, a WAMKK-ban létrehozott bábelőadások, koncertek, az iskolai próbák közös szervezését, lebonyolítását mindkét fél a másik felé odafigyeléssel, alkalmazkodva, ma már sok esetben rutinszerűen együttműködve végzi. 
A pedagógusok közül többen is – Huszarek Viktória, Dobosné Földi Brigitta, Nagy Péter -rendszeresen, iskolai kereteken túl, magánemberként, közművelődési közösségek tagjaiként is több éve részesei a WAMKK programjainak.

A Szent István Általános Iskolával az utóbbi időben egyre többször sikerült az együttműködés, több alkalommal is részvettek egy-egy iskolásoknak szervezett előadáson, amelyeket örömmel és köszönettel fogadott az intézmény vezetője, Hegedűs József és a programokon jelenlévő pedagógusok is. Együttműködésüket mi is köszönjük!
Szotyola és Holdonmacska zenekar

A művelődési központ munkatársaként dolgozó Zárda Norbert a Szotyola zenekarnak, mint annak vezetője, a kezdeményezésére létrejött Holdonmacska gyermekzenekarnak alkotó tagja. Mellette a szintén sülysápi, a WAMKK programjait évek óta segítő Bori György is ott van mindkét formációban, így a két zenekart egyaránt sülysápinak lehet tekinteni. A zenekarok ebben az évben is több alkalommal ingyen vettek részt a sülysápi programokon. A Szotyola zenekarnak és Holdonmacskának évente 30-40 koncertje, fellépése van a Tápiómentén és az ország távolabbi pontjain is. 
A Szotyola 2016-ban kapott, a Holdonmacska pedig ebben az évben meghívást a nagykátai Tápiófeszt-re. 
Az Összefogás Sülysápért Egyesület és a WAMKK 
Az Összefogás Sülysápért Egyesület a WAMKK kiemelt együttműködő partnere. A harmadik évadjában tartó közéleti est sorozatban a keresztény üldözésre hívták fel a figyelmet az Irakból érkező szír papok meghívásával. Az est, hasonlóan az eddigi ÖSE programokhoz teltházas volt. 

Ugyanilyen sikeres volt a válogatottságáról leköszönő tápioszentmártoni születésű labdarúgó, Juhász Roland szurkolói találkozója, amely szintén az ÖSE és a WAMKK együttműködésével valósult meg.
Az ÖSE az Anima Musicae templomi koncertjében is szervezőtársa volt a WAMKK-nak.

A civil szervezet tulajdonában lévő kisbuszt a WAMKK idén is több alkalommal tudta igénybe venni. 
Sülysápi Városért Asszonykör
A Horváth Istvánné által összefogott közösség óriási munkával, önzetlenséggel segíti a város és a WAMKK szinte minden rendezvényét. Alkalmanként – mint a Városi Advent, a gyereknap, a Kapás Udvari, vagy az iskolásoknak és óvodásoknak szervezett programok sora – több száz gyermeknek és felnőttnek készítenek a helyszínen finomságokat. Jelenlétük a rendezvényeink kedves színfoltja. 
Tápiómenti Tömegsport Egyesület

A három sülysápi sportnapon – Sülysápi Futónap, Tápiómenti Maraton, Mikulás futás – a TTA sátrakkal, eszközökkel, fotózással segíti a város és a WAMKK több rendezvényét is.
Népi Játéktár

A sülysápi cég szolgáltatásait évente több alkalommal is kedvező áron vesszük igénybe. Ugyanakkor szintén több alkalommal kapunk teljesen ingyenesen népi játékokat, szolgáltatásokat. A céget vezető Süli Richárd rendszeresen rendelkezésünkre áll saját utánfutóival, gépjárműveivel, a szállításoknál. A rendezvények helyszínének berendezésénél, a pakolásnál, a sátrak, padok, asztalok, egyéb eszközök telepítésénél fizikai munkájával is segít bennünket. 
2. Néhány fontosabb esemény

2017.01.18. Anima Musicae „kakaó koncert” az iskolásoknak

A hazai és a világ rangos koncerttermeiben – Berlini Filmharmónia, Bécs, Kuvait, MOM Kulturális Központ, Liszt Ferenc Zeneművészeti Egyetem – is teltháznyi fizető néző előtt fellépő, egyre sikeresebb és elismertebb Junior Prima díjas Anima Musicae Kamarazenekar Sülysápon élő vezetőjének, G. Horváth Lászlónak és feleségének, Borsos Katának köszönhetően került sor erre a rendkívül magas színvonalú, a komolyzenét a gyerek korához illően közvetítő, egyedi programra. 

A zenekar a nyáron a Kisboldogasszony-temlomban – immár a felnőtt közönség és a családok számára is – adott egy emlékezetes koncertet, majd 2018-ban is túl vagyunk egy újabb gyerekelőadáson. G.Horváth László szándéka, hogy évente egy-két alkalommal, továbbra is együttműködve a WAMKK-kal, Sülysápon is fellépjen a zenekar. Teveink szerint 2018-ban egy vonósnégyes koncertre a WAMKK-ban és a házaspár közös Bach-koncertjére a Kisboldogasszony-templomban kerülne majd sor.

Az Anima Musicae Kamarazenekar Sülysáphoz való kötödése a város egészének is kiváló, jó értelembe vett reklám lehet. A közművelődési koncepciónkban hosszú távon is kiemelt szerepet szánunk a zenekarnak. A kapcsolat lehetőség szerinti erősítésben kérjük Sülysáp Város Önkormányzatának a további támogatását, segítségét! 

2017.01.21. Magyar Kultúra Napja – Sas Dániel és Sas Zoltán fellépése 

2016. október 23-án, nemzeti ünnepségünk nagy sikert aratott Sas Dániel jászberényi zongoraművész fellépése. Sajnos, az ez évi Magyar kultúra napjára szervezett újbóli szereplésére kevesen voltak kíváncsiak. A Színművészeti Egyetemre készülő testvérével, a verseket szavaló Sas Zoltánnal egészen kiemelkedő színvonalú, a jelenlévők számára emlékezetes pódium előadást adtak.
2017.02.17. Alma zenekar koncert
A Csicsergő Óvodával együttműködve sikerült a zenekar koncertjét az eredeti fellépti díj egynegyedéért lekötni, így a sülysápi óvodások egy rendkívül kedvező áron jutottak hozzá a népszerű együttes színvonalas műsorához.
2017.08.19. Sülysápi Városnap

A városnapon idén tovább szélesítettük a szórakoztató elemek sorát azzal, hogy egy dodzsem pálya felállítását is lehetővé tettük. A színpadi sztár produkciók esetében évről évre más-más korosztálynak igyekszünk kedvezni. Idén a fiatalok körében népszerű együtteseket hívtunk, akik színvonalas koncerteket adtak, de a nézőszám elmaradt az általunk remélttől. Ennek oka lehet az is, hogy a fiatal korosztály az országosan bejáratott, több ezer ember kiszolgálására infrastruktúrájában is alkalmas, hatalmas médiatámogatással reklámozott helyszíneket kedveli. Tapasztalatokat leszűrve, idén olyan zenekarokat hívunk, amelyek a közép korosztály ízlésének (is) jobban megfelelhetnek. A tűzijáték és számos program elem sokak számára okozott örömöt idén is a városnapon.

2017.10.25. Pest megyei iskolabörze

Balog Mónika intézményvezető segítségével idén is a Tápiómente legnagyobb iskolabörzéjének a helyszíne lehetett Sülysáp

2017.10.14. Tápiómenti gyermek-népdalok - Gyermek- és ifjú tehetségek CD bemutató 

koncertje
Terék József előadóművész, pedagógus, kutató immár Pest megye Önkormányzatának társadalmi és kulturális referense. A Tápiómentét kutató munkásságának eredmény számtalan kiadvány, CD lemez, könyv, amelyek között a sülysápról készült anyagok kiemelt helyet foglalnak el. A Móra Ferenc Általános Iskolában – mások mellett Huszarek Viktória tanárnőnek is köszönhetően – a felgyűjtött és CD-re rögzített dalok bekerültek az ének-zeneoktatásba. A diákok szép eredménnyel vesznek részt a térségi népdaléneklési versenyeken is. A Tápiómenti gyermek-népdalok c. lemezen sülysápi tehetségek is szerepet kaptak. A lemezbemutató koncerten dr. Fodor Péter tankerületi igazgató is részt vett. A rendezvényre 17 településről érkeztek a gyerekek és a felkészítő pedagógusok. A Népi Játéktárrral és a Városért Asszonykörrel közösen megvalósított, kiegészítő programelemekkel színesített esemény mindenkinek elnyerte a tetszését és számos pozitív visszajelzést kaptunk.  
2017.12.17.Városi advent
A pár év után a programok sorába ismét beemelt Városi adventet idén is megszerveztük. A WAMKK és Polgármesteri Hivatal közötti terület bevált. Az új árusító asztalok összeszerelése, szállítása ugyan időigényes és sok munkát ad a TÁVÜSZ dolgozóinak, de egységes, látványos programot minden olyan programunknak, ahol felállításra kerülnek. A családias hangulathoz az óvodák és iskolák műsora, a Városért Asszonykör konyhája is hozzájárul. A program további népszerűsítéséhez – pld. közismert fellépők, látványelemek, stb. – további anyagi forrásokra lenne szükség.
Évről évre keressük az éves programok közé beilleszthető új programokat is. 2017-ben többek között a Kastélykerti majális, a gazdanap, az idősek világnapja, „menjünk együtt színházba” sorozat is ezek közé tartozott. 

A gazdanap szüreti felvonulását megpróbáljuk erősíteni. Mivel a főzőversenyre sok csapat jelentkezett, így a népi elemek, a zene, a hagyományőrző kézműves vásár, stb. megtartása mellett kiemelten kezeljük ezt a részt és kifejezetten a „mackó”elnevezésű sülysápi étel köré, „Mackó fesztiválként” szeretnénk a programot tovább fejleszteni.

A Kastélykerti majális ebben a formában folytatható, azzal a változtatással, hogy a programot tömörítjük, és korábbra helyezzük annak a végét.
A WAMKK erőn felül, nálunk nagyobb környékbeli művelődési központoknál jóval nagyobb számban próbál a három település rész mindegyik külső helyszínén jelen lenni: Kastélykert, a Kapás Udvar, a városnapi piactér, a WAMKK előtti adventi helyszín, a gyerekek katonai hagyományőrző programjának szőlősnyaralói játszótere, a Móra Ferenc Általános Iskola Tagiskolájának udvara, a sportcsarnok.
Elődeihez képest a TÁVÜSZ új vezetésével érezhetően jobb a kapcsolat, ugyanakkor továbbra is sokszor kerülünk nehéz helyzetbe, maradunk magunkra.

Az előre megtervezett háromhetes festés, felújítás kezdőnapján a teljes színpadról, a nagyteremből és az előtérből is mindent el kellett pakolni. Mivel előző napon még egy 200 fős nagyrendezvényünk volt, így erre jó előre segítséget kértünk. Sajnos, a segítség nem érkezett meg időben, így az intézményvezető egymaga próbálta meg a teljes épületet egy-két óra alatt kapkodva kipakolni.

Hasonlóan jártunk a Fő út 70 szám alatti néprajzi hagyaték elszállításánál is. A segítség késve érkezett, a szállítási kapacitás elégtelen volt. A WAMKK a Suzukival és az utánfutóval, szakadó esőben, a padlásról és a pincéből kihordott bútorokkal, tárgyakkal megrakottan, nyolc fordulóval szállította el a felajánlott hagyaték javát.

Az ilyen gyakori szituációk miatt csak a lehető legritkábban igyekszünk segítséget kérni, s amit lehet a Suzukival, utánfutóval, vagy például a Népi Játéktár segítségével megoldani. Ez viszont az intézményvezetői-, népművelői munka rovására megy. 

A Kapás Udvarba a kapu alatti betonküszöb miatt a Suzuki jó időben is utánfutó nélkül is nehezen tud felmenni. Ha meg akarjuk tartani ezt és többi külső helyszínt, akkor azokat alkalmassá, vagy alkalmasabbá kel tenni ezekre a rendezvényekre. Betonozás, világítás, áramvételi helyek, víz, stb.

A WAMKK a külső helyszínekre való szállítást, a kitelepüléssel járó fizikai munkát nem tudja önállóan megoldani. Tény, hogy ezek száma magas és a TÁVÜSZ gépjármű kapacitása is véges és a kellő számú, képességű munkaerő sem áll rendelkezésre. 

Sok esetben előfordul, hogy a segítők csak akkor hajlandóak le- és felpakolni egy rakományt, ha azt a népművelők is végzik. Előfordulnak sértő megjegyzések is, amelyek abból fakadnak, hogy a népművelő, intézményvezető és helyettes rakodótársnak tekintett. 

A Wass Albert Művelődési Központ könyvtárának

2017. évi beszámolója

Az elmúlt évekhez hasonlóan könyvtárunknak idén is kiemelt célja volt, hogy egyre több olvasót üdvözölhessünk az intézményben, továbbá egyre több könyv közül válogathassanak látogatóink. A könyvek beszerzésénél arra törekszünk, hogy minden olvasói réteg, a kisiskolásoktól a nyugdíjas korosztályig találjon érdeklődési körének megfelelő olvasmányt. A 2017-es év újdonsága, hogy olvasóink kívánságlistát is leadhatnak arról, milyen új könyveket látnának szívesen a polcokon, s anyagi lehetőségeinkhez mérten igyekszünk beszerezni azokat. 2017-ben az állomány gyarapítására fordított összeg 1099000 forint volt, amely a kulturális normatíva összegének kötelezően könyvtári állománygyarapításra fordítandó 10 %-ából, valamint a könyvtári érdekeltségnövelő támogatás összegéből adódott össze. Az új könyvek beszerzésén túl a Szirén integrált könyvtári rendszer szoftverhasználati joga, Szirén-Kello adatbázis és programfrissítések céljaira is közel 90000 forintot kellett fordítani. 2017-ben a könyvtári állomány 416 kötettel gyarapodott, melyek között regényeket, ismeretterjesztő szakkönyveket, verseket, meséket, lexikonokat is találunk, felnőtt- és ifjúsági irodalom tehát egyaránt érkezett. A könyvek beszerzése kapcsán a Könyvtárellátó Nonprofit Kft.-vel, a Libri Kft.-vel, a Lexika Kft.-vel, valamint a Tóth Könyvkereskedéssel vagyunk kapcsolatban.

Az előző évekhez hasonlóan most is ajándékként kapta könyvtárunk a Nemzeti Könyvtár sorozat újabb köteteit. A Nemzeti Könyvtár sorozat olyan családi olvasmánytárt kínál, amelynek köteteit olvasni öröm, amelynek útirajzai nyomán képzeletben bejárhatjuk Magyarországot, amelyből megfőzhetjük legjobb ételeinket, e könyvek meséit felolvashatjuk gyermekeinknek, a rendkívüli személyiségeket figyelemmel kísérve kalandozhatunk a magyar múltban. Mindezt a tartalomhoz illő nemes kivitelben, a nagy XVIII. századi erdélyi nyomdász, Misztótfalusi Kis Miklós antikva betűiből szedve, a Magyar Közlöny Lap-és Könyvkiadó gondozásában.

Az eddigi gyakorlathoz hasonlóan olvasóink könyvtárközi kölcsönzés keretében továbbra is megkaphatják azokat a dokumentumokat, amelyeket könyvtárunkban nem találnak meg. Ennek kapcsán a szentendrei Hamvas Béla Pest Megyei Könyvtárral, a fővárosi Szabó Ervin Könyvtárral, a KSH Könyvtárral, valamint a BME-OMIKK intézménnyel vagyunk kapcsolatban. Jellemzően egyetemi és főiskolai hallgatók veszik igénybe ezt a szolgáltatást, melynek keretében könyvtárunk a helyben nem elérhető dokumentumot a fentebb említett könyvtárakból bekéri és az olvasó rendelkezésére bocsátja. 

A 2017-es évre beiratkozott olvasóink száma elérte a 667 főt, az előző évhez képest 64 új olvasót üdvözölhettünk a könyvtárban. Könyvtárlátogatóink száma örvendetes módon a sülysápi Csicsergő Óvoda csöppségeivel is bővült, hiszen több alkalommal is könyvtárlátogatáson vettek részt az óvodás csoportok az óvó nénik és a dadusok kíséretében. Mint ismeretes, a sülysápi Csicsergő Óvoda elnyerte a Kincses Kultúróvoda címet, s ennek kapcsán a város kulturális életébe való bekapcsolódás része, hogy az óvodás csoportok könyvtárlátogatáson vesznek részt. Remélhetőleg kisiskolás korukra mindennapjaik részévé válik majd a könyvtárlátogatás, a könyvek, mesék szeretete, hiszen személyiségfejlődésükre pozitívan hat az ilyen irányú tevékenység.

2017-ben ismételten jelentkezett könyvtárunk a már jól ismert Márai-programra, melynek a VII. fordulója érkezett el. A program célja a nemzeti kultúrkincs megőrzése, a hazai és a határon túli magyar kiadók által megjelentetett, értéket képviselő könyvek eljuttatása minél több olvasóhoz, az olvasáskultúra fejlesztése, a kortárs magyar szerzők támogatása és megismertetése. A Márai VII. listából 2017 szeptemberében megtörténtek a rendelések, és örvendetes módon az eredetileg meghatározott 120000 forintos keretösszeg helyett 240000 forint értékben lehetett válogatni a listáról. A megrendelt könyvek kiszállítási időszaka 2018. január 15. – március 31. között várható.

2017. február 2.-án megérkezett az Emberi Erőforrások Minisztériuma kultúráért felelős helyettes államtitkár hivatalos visszajelzése könyvtárunk helyszíni vizsgálatának eredményéről. A minisztérium által elrendelt helyszíni vizsgálatot Molnárné Varga Katalin könyvtári szakértő végezte 2016. október 27.-én.

Ezt megelőzően a könyvtári szakértő a könyvtár működéséhez szükséges dokumentumokat ( Fenntartói nyilatkozat, Alapító okirat, SZMSZ, Gyűjtőköri szabályzat, Könyvtárhasználati szabályzat, Küldetésnyilatkozat, a könyvtár stratégiai terve, szervezeti felépítés ábrája, használói elégedettségmérés eredményei ) bekérte és véleményezte. A könyvtári szakértő a rendelkezésére bocsátott dokumentumok alapján, valamint a helyszíni vizsgálat során megállapította, hogy a sülysápi Wass Albert Művelődési Központ és Könyvtár könyvtári egysége ellátja a nyilvános könyvtári feladatokat és továbbra is a nyilvános könyvtárak jegyzékén maradhat. Az alapdokumentumok néhány apróbb hiányosságát Sülysáp Város Önkormányzata és a könyvtár pótolta, a szakértői javaslatok alapján módosított dokumentumokat a Könyvtári Intézetnek a 2017. május 31.-i határidőre megküldte.

2017. augusztus – szeptember hónapban szakmai gyakorlaton vett részt könyvtárunkban a BME – OMIKK képzőhely egy hallgatója, a gyakorlati képzés időtartama 100 óra volt. A szakmai gyakorlat során a következő munkafolyamatokat ismerhette meg a hallgató: a könyvtári rendszer működése, könyvtári gyűjteményszervezés és állományfeltárás, könyvtári olvasószolgálat és tájékoztatás. A gyakorlat elvégzését részletesen dokumentálta a könyvtár, majd igazolást adtunk a szakmai gyakorlat elvégzéséről a képző intézmény, a BME - OMIKK felé. A szakmai gyakorlaton részt vevő hallgató azóta sikeres vizsgát tett.

A tavalyelőtti évtől a könyvtáraknak kötelezően a minőségfejlesztéssel is foglalkozniuk kell. Ennek keretében különböző dokumentumok elkészítése szükséges. 1-2 személyes könyvtáraknál, mint esetünkben, kötelező dokumentumok az alábbiak: Küldetésnyilatkozat, SWOT elemzés, Stratégiai terv, Partnerlista, Panaszkezelési szabályzat.

A fentebb felsorolt dokumentumokat a könyvtár határidőre elkészítette, melyhez nagy segítséget nyújtott Vidra Szabó Ferenc előadása, mely a szentendrei Pest Megyei Könyvtárban ( mai nevén Hamvas Béla Pest Megyei Könyvtár ) zajlott.

A 2018-as évben továbbra is az egyik legfontosabb feladatunknak tekintjük a könyvtárlátogatók, beiratkozott olvasók számának növelését, hiszen manapság a kisebb könyvtárak forgalma valószínűleg az internet-használat nagyarányú elterjedése miatt csökkenőben van. Az általános iskolás és legfőképp a középiskolás korosztályra jellemző, hogy nem tudnak elszakadni okostelefonjaik, számítógépeik mellől, sokan közülük saját örömükre, szórakozásukra ritkán vesznek könyvet a kezükbe, s ezen mindenképpen változtatni szeretnénk. 

Továbbra is szeretettel várjuk az óvodás csoportok könyvtárlátogatásait, szívesen látnánk az általános iskolás osztályokat is, függetlenül attól, hogy az iskolaépületeken belül iskolai könyvtárak is működnek.

Remélhetőleg a 2018-as évben továbbra is lesz lehetőség új könyvek beszerzésére, igyekszünk az olvasók többségének igényeit figyelembe véve kiválasztani a dokumentumokat, s továbbra is várjuk az olvasók konkrét javaslatát a beszerzésekre vonatkozóan. Az új kiadványok a Szirén könyvtári rendszerben kerülnek feldolgozásra, ahogy eddig is. Az új könyvekről a továbbiakban is hírt adunk a Sülysápi Hírforrás hasábjain.

Amennyiben a Márai-programnak lesz folytatása, mindenképpen jelentkezni fogunk az újabb fordulóra, hiszen így ajándékként jut hozzá a könyvtár értékes könyvekhez.

A 2018-as évben sort kerítünk a könyvállományban tartalmilag elavult példányok állományból történő kivonására, valamint a fizikailag sérült könyvek is selejtezésre kerülnek. Ezzel a munkafolyamattal párhuzamosan természetesen a polcok portalanítása is megtörténik.

Továbbra is várjuk szeretettel olvasóinkat a könyvtárban!

Sülysáp, 2018. február 11.  


Némethné Papp Nóra
Tarnavölgyi László


könyvtáros
Intézményvezető-népművelő

